钦定古今图书集成/明伦汇编/官常典/第749卷 > 卢学古 张郊芳 程之奇 朱士完 彭大
## 钦定古今图书集成/明伦汇编/官常典/第749卷 > 卢学古 张郊芳 程之奇 朱士完 彭大

《翮》。〈兄修翮　，侄龙跃。〉

按《明外史忠义传》：“学古，夏县人。举于乡，授衡水知县，
迁承天府同知，摄荆门州事。崇祯十五年十二月，李
自成寇荆门，学古誓死守。学正黄州张郊芳、训导黄
冈程之奇亦盟诸生于大成殿，佐城守。贼环攻四日，
无援，城陷。学古骂贼不绝口，剖腹而死，郊芳、之奇亦
不屈死。有朱士完者，潜江举人。乡试揭榜夕，梦黑帜”
堕其墓门，粉书“乱世忠臣”四字。至是，贼破承天，长驱
陷潜江，士完被执，械送襄阳，道由泗港，啮指血书己
尽节处，遂自经。贼所过焚毁，独士完所题壁独存。又
有彭大翮者，景陵之青山人。贼逼承天，大翮出所著
《平贼权略》上之当事，不能用。遂自集一旅保乡曲，邀
斩贼过。当贼怒，雨夜袭之，大翮太息曰：“吾子孙阵亡
已尽，吾何用生为！”赴水死。

按《安陆府志》：“大翮与兄修翮、侄龙跃辈击杀数贼，不
胜，同赴河死。”